**А. Қайранбаева**

 М.О.Әузеов атындағы педагогикалық колледжі КМҚҚ Семей қ.

 Ғылыми жетекшісі: Аманбаева Х.А, музыка пәнінің оқытушысы

**ИНТЕРБЕЛСЕНДІ ӘДІСТЕРДІ БАСТАУЫШ СЫНЫПТА ҚОЛДАНУ ЖОЛДАРЫ**

Жаһандық өзгерістер мен әлемдік трендтер мектептегі білім беру мазмұнының жылдам қарқында жаңаруын талап етеді. Қоғам талабы оқудың мақсат- міндеттерін айқындайды, оның әдіс- тәсілдері, ұйымдастыру нысандарының өзгеруі, жаңаруы заңды процесс.

Жаңаша оқыту үрдісінде интербелсенді әдістер арқылы оқыту- басты қағидаттардың бірі ретінде қолданылады. Оқушыға берілген білім жалаң күйінде болмай, оны өмірлік жағдаяттарда пайдалана алуы маңызды болып отыр. Таным әрекеттерін ұйымдастырудың арнаулы әдістемесі ретінде интербелсенді оқыту білім игеру процесінде қатысушылардың тиімді қарым- қатынасына негізделеді. Ағылшын тілінен енген «интерактив» сөзі: «интер- өзара», мағынасында, ал « акт- әрекет жасау» деген мағынаны білдіреді. Интербелсенді әдістер үйренуші мен үйретушілердің өзара әрекеттесуін оқытудың негізі деп танитын және сондай қатынасқа жағдай жасайтын әдістер. « Интербелсенді» әдістер дегеніміз- бірлесе әрекет жасау, диалог құру. Ал « интербелсенді оқу» дегеніміз- өзара қарым- қатынасқа негізделген оқу, диаолог арқылы үйрету, яғни, « үйренуші- үйренуші», «үйретуші- үйретуші», « үйренуші- өзімен-өзі» форматтарында жасалған қарым- қатынас ( әңгіме, сұхбат, пікірлесу, бірлескен іс- әрекеттер);

Интербелсенді әдістерге: топпен жұмыс, пікір- таластар, проблемалық шығарма әдістері, презентациялар, рөлдік ойындар, блиц- сұрақтар әдісі, кейс- стадийлер, миға шабуыл әдісі, викториналар, мини зерттеулер, іскерлік ойындар, инсерт әдісі, анкета алу әдісі және т.б жатады.

Бастауыш сынып мұғалімдерінің негізгі міндеті- оқу, шығармашылық, көркемдік, еңбек, спорттық іс- әрекеттерде дербестікті қалыптастыру, алдына қойған мақсаты бар, еңбексүйгіш, салауатты өмір сүруге ұмтылатын, өз жұмысын жоспарлай алатын және өздігінен білім ала алатын, негізгі мектепте оқуға дайын оқушыны тәрбиелеу.

Бастауыш сыныпта интербелсенді әдістерді қалай қолдануға болады? Сабақтың мақсатына жету үшін топтық жұмысты жүргізуге байланысты ережелер мен ұстанымдарды қатаң ұстану керек. Болашақ бастауыш мұғалімі ретінде А. Әлімовтың « Интербелсенді әдістерді мектепте қолдану» еңбегінде көрсетілген топтық жұмыстарды ұйымдастырудағы ережелерін басшылыққа алдым.

Зерттеу мақсатында іс- тәжірбие барасында алынған 3- сыныптың « Әдебиеттік оқу» пәнінен («Атамұра»2018ж), « Шегіртке мен құмырсқа» тақырыбын оқытуда қолданылған интербелсенді әдістер:

**1.Сенім және жұмыс атмосферасын қалыптастыру « Шаттық шеңбері» тренингі-** үйренушілердіңпсихологиялық тұрғыдан интербелсенді оқуға дайындау қажет. Әдетте, сабаққа келгендердің бәрі дерлік оқуға белсене араласып кетуге дайын болады.

**2. Топқа бөлу « Түстер» арқылы топтастыру-** топқа бөлу әдетте кездейсоқ түрде жасалынады. Алайда әрбір оқушы жолдастарының әрқайсымен тоқсан бойы топ құрамында жұмыс жасап шығу керек. Мұндағы басты мақсат- үйренушілердің бір –бірімен тиімді қарым- қатынас құрып, ортақ тіл таба білуіне ықпал жасау. Кез- келген адаммен тіл табыса білу- ең басты дағды мен құзіреттіліктердің бірі.

**3. Мақсаттарды және күтілетін нәтижелерді айқындау-** әр сабақтың баында бүгін қарастырылатын тақырып бойынша мұғалім өз тұрғысынан сабақтың мақсаттарын айқындап, үйренушілерден қандай білім, білік, дағды, әрекеттер күтетіндігін жеткізеді. Берілген мысалды оқи отырып, оқушының атқаратын іс- әрекеті, жүргізетін жұмыстары анықталады.

**4. Жаңа білім негіздерін игерту. « Үштік одақ» әдісі-**  оқушылар мысалды рөлдерге бөліп оқыту, талдау жұмысын жүргізеді. « Оқушы», « мұғалім», «эксперт» рөлдерінде мысалды оқып, пікірлерін ортаға салады, талдау жұмысын жүргізеді, қортылындылап, тұжырым жасайды. Оқушылар автор, шегірке, құмырсқа рөлдерін бөліп оқып, өз пікірлерін ортаға салады.

**5. Білімді бекіту, пысықтау жұмыстары- «Sinkuien» немесе бес жолды өлең стратегиясы-** оқушы берілген тапсырма бойынша өлең құрастырады. Бес жолды өлеңді құрудың ережесі мынадай: бірінші жолда 1 зат есім, екінші жолда 2 сын есім, үшінші жолда 3 етістік, төртінші жолда 4 сөзден тұратын сөйлем яғни, ойды түйіндеу, бесінші жолда тақырыпқа байланысты бір синоним сөз жасады. (Шегіртке мен құмырсқа сөздері алынады);

**6. Қорытынды. INSERT немесе түртіп алу стратегиясы-** түртіп алу әдісі. Қолдарына қарындаш алып, «v» - білемін, «+» - білемін, «-» - мен үшін жаңа білім( ақпарат), «?» - түсінбедім – деген белгілерді қойып отырып мәтіннің мазмұнын түсінеді. Бұл әдіс оқығанын саналы түсінуге, ойын білдіруге үйрететін ұтымды әдіс. Берілген мысалды оқып, талдап, қорытынды жасайды, білетін, білмейтін, түсініксіз тұстарын анықтайды.

Қазіргі кезде елімізде білім берудің ұлттық үлгісі қалыптасуда. Ол баланың өзін- өзі тануына және өзін- өзі жүзеге асыруға ұмтылатын дамушы тұлға ретінде жетілуіне бағытталған. Сондықтан оқушының дамуына жағымды жағдай тудырып, оқу процесіне қатыспай қалуы мүмкін болмайтындай етіп сабақты қүрастыру- кез- келген мұғалімнің басты міндеті деп ойлаймын.